
PARLAMENTUL ROMÂNIEI

CAMERA DEPUTAŢILOR

	Comisia pentru buget, finanțe și bănci
    
	                          Bucureşti, 28.05.2015
                          Nr. 4c-2/328
                          PL-x 283/2015



  BIROULUI  PERMANENT 

                                                                            AL

CAMEREI  DEPUTAŢILOR

Vă înaintăm, alăturat, RAPORTUL asupra proiectului de Lege privind aprobarea Ordonanţei Guvernului nr.4/2015 pentru modificarea şi completarea Legii nr. 571/2003 privind Codul fiscal, trimis spre dezbatere în fond cu adresa nr. PL-x 283 din 23 martie 2015, înregistrat sub nr. 4c-2/328 din 24 martie 2015, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor organice.

PREŞEDINTE
Viorel ŞTEFAN

PARLAMENTUL ROMÂNIEI

CAMERA DEPUTAŢILOR

	Comisia pentru buget, finanțe și bănci

	                         Bucureşti,  28.05.2015
                          Nr. 4c-2/328
                          PL-x 283/2015
                                                                                               PL-X  53


RAPORT

asupra proiectului de Lege privind aprobarea Ordonanţei Guvernului nr.4/2015 pentru modificarea şi completarea Legii nr. 571/2003 privind Codul fiscal
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond cu proiectul de Lege privind aprobarea Ordonanţei Guvernului nr.4/2015 pentru modificarea şi completarea Legii nr. 571/2003 privind Codul fiscal, trimis cu adresa nr. PL-x 283 din 23 martie 2015, înregistrat sub nr. 4c-2/328 din 24 martie 2015.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de Lege în şedinţa din 18 martie 2015.

La dezbaterea proiectului de Lege s-au avut în vedere avizele favorabile ale Consiliului Legislativ, Comisiei pentru muncă şi protecţie socială, Comisiei Juridice, de disciplină şi imunităţi, Comisiei pentru Sănătate şi familie, Comisiei pentru egalitate de şanse pentru femei şi bărbaţi şi ale Comisiei pentru politică economică, reformă şi privatizare. 
Proiectul de Lege supus dezbaterii are ca obiect reglementare adoptarea unor măsuri în vederea punerii de acord a prevederilor art. 55 alin. (4) lit. k) din Codul fiscal cu decizia Curţii Constituţionale, care a constatat că acestea sunt constituţionale, în măsura în care se interpretează că veniturile realizate în mod individual din exercitarea unei profesii libere de către persoanele cu handicap grav sau accentuat nu sunt venituri impozabile, în înţelesul impozitului pe venit .
De asemenea, sunt prevăzute categoriile de persoane fizice care în prezent sunt exceptate de la plata contribuţiei de asigurări sociale de sănătate, dacă nu realizează venituri asupra cărora se datorează contribuţia, iar în domeniul TVA au fost repuse în vigoare prevederile cu privire la persoana obligată la plata taxei pentru achiziţii intracomunitare. De asemenea, s-au introdus prevederi în acord cu situaţiile în care se anulează înregistrarea în scopuri de TVA a persoanelor impozabile care nu au un comportament fiscal adecvat.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de Lege menţionat mai sus, în şedinţa din 2015.

La lucrările Comisiei şi-au înregistrat prezenţa un număr de  32 deputaţi, din totalul de 34 de membri. 
La dezbaterea proiectului de Lege a fost prezent, în calitate de invitat, reprezentantul Ministerului Finanţelor Publice.

În timpul dezbaterilor, au fost depuse amendamente care în urma supunerii la vot au fost respinse şi se regăsesc în Anexă la prezentul raport.

În urma examinării proiectului de Lege şi a opiniilor exprimate, deputaţii prezenţi la lucrări, au hotărât, cu majoritate de voturi, să supună plenului Camerei Deputaţilor adoptarea proiectului de Lege privind aprobarea Ordonanţei Guvernului nr.4/2015 pentru modificarea şi completarea Legii nr. 571/2003 privind Codul fiscal, în forma aprobată de Senat.
În raport cu obiectul şi conţinutul său, proiectul de Lege face parte din categoria legilor organice.
PREŞEDINTE                                                       SECRETAR                     

                      Viorel ŞTEFAN                                                  Maria-Andreea PAUL
Şef Serviciu,
Giorgiana Ene
Consilier parlamentar,

Ioana Popescu

Anexă
Amendamente respinse

	Nr. crt.
	Text proiect de lege
	Amendamentul propus şi autorul acestuia
	Motivarea 1) Admiterii, 2) Respingerii 
	Cameră decizională

	1.
	1. La articolul 11 alineatul (13), partea introductivă se modifică şi va avea următorul cuprins:
"(13) Contribuabilii, persoane impozabile stabilite în România, cărora li s-a anulat înregistrarea în scopuri de TVA conform prevederilor art. 153 alin. (9) lit. b)-e) şi h), nu beneficiază, în perioada respectivă, de dreptul de deducere a taxei pe valoarea adăugată aferente achiziţiilor efectuate, dar sunt supuşi obligaţiei de plată a TVA colectate, în conformitate cu prevederile titlului VI, aferentă operaţiunilor taxabile desfăşurate în perioada respectivă. Pentru achiziţiile de bunuri şi/sau de servicii efectuate în perioada în care persoana nu are un cod valabil de TVA, destinate operaţiunilor care urmează a fi efectuate după data înregistrării în scopuri de TVA care dau drept de deducere potrivit titlului VI, se ajustează în favoarea persoanei impozabile, prin înscrierea în primul decont de taxă prevăzut la art. 1562 depus de persoana impozabilă după înregistrarea în scopuri de TVA sau, după caz, într-un decont ulterior, taxa aferentă:"

	Art.I pct. 13 se modifică astfel:
(13)Contribuabililor, persoane impozabile stabilite în România, cărora li s-a anulat înregistrarea în scopuri TVA, conform art.153 alin.(9), lit. b)-e) si h), le este interzis ca pe perioada anulării acestui drept, să efectueze operaţiuni taxabile. În cazul în care, prin încălcarea acestei prevederi, persoana impozabilă stabilită în Romania, efectuează astfel de operatiuni, aceasta are obligaţia la plata TVA colectată, în conformitate cu prevederle titlului VI, dar nu beneficiază pe perioada anulării, de dreptul de deducere a taxei pe valoarea adaugată aferentă achiziţiilor efectuate.

Pentru achiziţiile……………………
Autor: Dep.PNL Vasile Horga


	1) Se clarifică faptul că contribuabilii, persoane impozabile stabilite în România, cărora li s-a anulat înregistrarea în scopuri TVA, conform art. 153 alin. (9), lit. b)-e) şi h), le este interzis ca pe perioada anulării acestui drept, să efectueze operaţiuni taxabile. Dacă totuşi încalcă această interdicţie sunt obligaţi la plata TVA colectată şi nu au drept de deducere. Ramane in continuare prevederea referitoare la ajustarea TVA pentru achizitii utilizate ulterior inregistratrii in scopuri TVA pentru operatiuni taxabile.
2) Prin legislatia fiscală nu pot fi implementate prevederi potrivit cărora contribuabililor carora li s-a anulat inregistrarea in scopuri de TVA le este interzis ca, pe perioada anularii acestui drept, să efectueze operațiuni taxabile, pentru ca astfel de prevederi ar limita drepturile conferite acestora prin Legea 31/1990, în speță dreptul  de a desfasura operatiuni economice.
	Camera Deputaţilor

	2.
	16.La articolul 1563 alineatul (10), partea introductivă se modifică şi va avea următorul cuprins:
"(10) Persoanele impozabile al căror cod de înregistrare în scopuri de TVA a fost anulat potrivit prevederilor art. 153 alin. (9) lit. a)-e) şi h) trebuie să depună o declaraţie privind taxa colectată care trebuie plătită, până la data de 25 inclusiv a lunii următoare celei în care a intervenit exigibilitatea taxei pentru livrări de bunuri/prestări de servicii efectuate şi/sau pentru achiziţii de bunuri şi/ori servicii pentru care sunt persoane obligate la plata taxei, a căror exigibilitate de taxă intervine în perioada în care persoana impozabilă nu are un cod valabil de TVA, respectiv:"

	Art.I pct.16 se modifică astfel:

(10) Persoanele impozabile al căror cod de înregistrare în scopuri TVA a fost anulat potrivit prevederilor art.153 alin.(9) lit.a)-e) şi h) trebuie să depună decont de TVA pentru operaţiunile taxabile efectuate până la momentul anulării înregistrării în scopuri TVA. Decontul se va depune până la data de 25 inclusiv a lunii următoare celei în care a intervenit exigibilitatea taxei pentru operaţiunile respective. În cazul in care, prin încălcarea prevederilor art.11 alin.(13) persoana impozabilă stabilită în România, efectuează operaţiuni taxabile, aceasta trebuie să depună o declaraţie privind TVA colectată care trebuie plătită, in conformitate cu prevederile titlului VI, până la data de 25 inclusiv a fiecărei luni următoare celei in care a intervenit exigibilitatea taxei, pentru operaţiunile respective.

Autor: Dep.PNL Vasile Horga


	1) Amendamentul stabileste clar obligatia contribuabilului persoana impozabila de depunere a decontului de TVA pentru operatiunile taxabile efectuate pe perioada cat a fost inregistrat in scopuri TVA, precum si in cazul in care incalca prevederea din alin.(13).
2) Obligatia de a depune decontul de TVA pentru operatiunile efectuate pana la momentul anularii inregistrarii in scopuri de TVA este instituita in cadrul altor prevederi legale. In ultimul decont depus pentru operatiunile efectuate până la anularea înregistrarii se evidentiaza nu doar operatiunile taxabile (conform propunerii) ci toate operatiunile desfasurate de contribuabil.
In ceea ce priveste partea a doua a amendamentului, privind depunerea unei declaratii privind taxa colectata care trebuie platita ulterior anulării înregistrării, precizăm faptul legislatia prevede deja aceasta obligativitate, însa nu in cadrul acestor prevederi, întrucat declaratia respectiva (Formularul 311) nu se depune numai pentru astfel de situatii, ci si pentru alte cazuri.
	Camera Deputaţilor

	3.
	18. Articolul 29620 se modifică şi va avea următorul cuprins:
"Art. 29620
(1) Următoarele categorii de persoane fizice sunt exceptate de la plata contribuţiei de asigurări sociale de sănătate:
a) copiii până la vârsta de 18 ani, tinerii de la 18 ani până la vârsta de 26 de ani, dacă sunt elevi, inclusiv absolvenţii de liceu, până la începerea anului universitar, dar nu mai mult de 3 luni de la terminarea studiilor, ucenici sau studenţi. Dacă realizează venituri din salarii sau asimilate salariilor, venituri din activităţi independente, venituri din activităţi agricole, silvicultură şi piscicultură, pentru aceste venituri datorează contribuţie;
416/2001b) tinerii cu vârsta de până la 26 de ani care provin din sistemul de protecţie a copilului. Dacă realizează venituri din cele prevăzute la lit. a) sau sunt beneficiari de ajutor social acordat în temeiul Legii nr.  privind venitul minim garantat, cu modificările şi completările ulterioare, pentru aceste venituri datorează contribuţie; "

	 Art.I pct.18 se modifică astfel:
29620 (1) Următoarele categorii de venituri realizate de persoanele fizice, sunt exceptate de la plata contribuţiei de asigurări sociale de sănătate:

a) veniturile de orice fel obţinute de copii in vârsta de pana la 18 ani inclusiv, de persoanele cu handicap grav sau accentuat, de femeile însărcinate începând cu a 7-a luna inclusiv de sarcina si pana la încheierea concediului legal de creştere a copilului, potrivit legii, de bolnavii cu afecţiuni incluse in programele naţionale de sănătate stabilite prin lege, pana la vindecarea completa a respectivei afecţiuni;

b) veniturile de orice fel obţinute de tinerii de la 18 ani împliniţi si pana la vârsta de 26 ani, daca sunt elevi, inclusiv absolvenţii de liceu, pana la începerea anului universitar, dar nu mai mult de 3 luni de la începerea studiilor, ucenici sau student, tinerii cu vârsta de pana la 26 de ani care provin din sistemul de protecţie a copilului, de persoanele ale căror drepturi sunt stabilite prin reglementari speciale, de persoanele cu handicap altele decât cele cu handicap grav sau accentuat, cu excepţia veniturilor realizate din salarii sau asimilate salariilor, veniturilor realizate din activităţi independente, veniturile din activităţi agricole, silvicultura si piscicultura;

Autor: Dep.PNL Vasile Horga


	1) Exceptarea de la contributia de sanatate trebuie sa priveasca veniturile obtinute de persoanele fizice si nu persoana fizica ca atare. De aceea s-au stabilit categoriile de venituri exceptate de la plata contributiei obtinute de anumite categorii de persoane fizice. Daca persoana fizica nu realizeaza niciun venit este un non sens a fi scutita de ceva ce nu realizeaza.

2) Categoriile de contribuabili menţionate în Legea nr. 571/2003 privind Codul fiscal sunt în concordanţă cu categoriile de persoane asigurate în sistemul de asigurări sociale de sănătate potrivit Legii nr. 95/2006 privind reforma în domeniul sănătăţii, şi nu pot fi reglementate independent. Astfel, prin OG nr. 4/2015, s-a realizat corelarea prevederilor Codului fiscal cu reglementările art. 213 alin. (1) din Legea nr. 95/2006 privind reforma în domeniul sănătăţii, cu modificările şi completările ulterioare.
	Camera Deputaţilor

